ภาคผลิตอุตสาหกรรมของไทยยังทรุด! ระมัดระวังหุ้นกลุ่มเหล็กและชิ้นส่วนยานยนต์ - FINNOMENA
11 พ.ย. 2563

HOT NEWS DIGEST – ภาคผลิตอุตสาหกรรมของไทยยังทรุด! ระมัดระวังหุ้นกลุ่มเหล็กและชิ้นส่วนยานยนต์
ภาคผลิตอุตสาหกรรมไทยยังคงไม่ฟื้น ล่าสุดดัชนี MPI เดือนก.พ. ติดลบ -1.62% บ่งชี้ว่าภาคอุตสาหกรรมยังมีความกังวลต่อภาวะเศรษฐกิจในปัจจุบัน
อุตสาหกรรมที่ลดลงเยอะที่สุดจะเป็นกลุ่มยานยนต์ รองลงมาเป็นกลุ่มเหล็ก ซึ่งยานยนต์โดนกระทบทั้งการส่งออกและการบริโภคในประเทศ
ถึงตัวเลข MPI จะออกมาไม่ดีแต่เมื่อเปรียบเทียบกับเดือนม.ค. อัตราการใช้กำลังผลิตก็ปรับตัวดีขึ้นเป็น 65.7% จาก 63.93% ซึ่งเป็นสัญญาณฟื้นตัวเล็กน้อย
หุ้นกลุ่มชิ้นส่วนยานยนต์และกลุ่มเหล็กยังคงต้องใช้ความระมัดระวังในการลงทุน
FINNOMENA รายงาน
ภาคผลิตอุตฯยังโงหัวไม่ขึ้น เอ็มพีไอ 2 เดือนติดลบ 2.6% สะท้อนไม่เชื่อมั่นเศรษฐกิจฟื้น
แหล่งข่าว : ฐานเศรษฐกิจ 4 เมษายน 2559
สศอ.เผยภาคการผลิตอุตสาหกรรมยังไม่ฟื้นตัว เอ็มพีไอ ม.ค.-ก.พ.ปีนี้ ยังโงหัวไม่ขึ้นติดลบที่ 2.6% ชี้สะท้อนเศรษฐกิจในประเทศชะลอตัว ผู้ประกอบการไม่กล้าสั่งวัตถุดิบผลิตสินค้า กังวลต่อภาวะเศรษฐกิจที่ชะลอตัว รวมถึงปัญหาภัยแล้ง ฉุดรายได้เกษตรกรหายไป มอง 5 อุตสาหกรรมที่ยังต้องเผชิญความเสี่ยง รถยนต์ เหล็ก เครื่องแต่งกาย อิเล็กทรอนิกส์ ผลิตภัณฑ์แปรรูปและถนอมสัตว์น้ำ
นายศิริรุจ จุลกะรัตน์ ผู้อำนวยการสำนักงานเศรษฐกิจอุตสาหกรรม(สศอ.) เปิดเผยว่า จากการสำรวจผลผลิตภาคอุตสาหกรรมหรือเอ็มพีไอในช่วง 2 เดือนที่ผ่านมา(มกราคม-กุมภาพันธ์2559) สะท้อนให้เห็นว่าเศรษฐกิจของประเทศยังอยู่ในภาวะชะลอตัว ตามเศรษฐกิจโลกที่ยังไม่ฟื้นตัว ซึ่งสอดคล้องกับหลายสำนักที่ได้มีการประเมินตัวเลขทางเศรษฐกิจไปก่อนหน้านี้ จะเห็นได้จากตัวเลขดัชนีเอ็มพีไอในช่วงดังกล่าวยังติดลบที่ระดับ 2.6% เมื่อเทียบกับช่วงเดียวกันของปีก่อน โดยในเดือนกุมภาพันธ์ติดลบที่ 1.6% และมกราคมติดลบที่ 3.5% ส่งผลให้มีอัตราการใช้กำลังการผลิตอยู่ที่ 65.7%
  FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
  แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ